CELEX: 32010D0642
Language: et
Date: 2010-10-25 00:00:00
Title: 2010/642/EL: Komisjoni otsus, 25. oktoober 2010 , millega kinnitatakse Kreekas kasutatav searümpade liigitusmeetod (teatavaks tehtud numbri K(2010) 7230 all)

26.10.2010   
            
            
               ET
            
            
               Euroopa Liidu Teataja
            
            
               L 280/60
            
         KOMISJONI OTSUS,
   25. oktoober 2010,
   millega kinnitatakse Kreekas kasutatav searümpade liigitusmeetod
   (teatavaks tehtud numbri K(2010) 7230 all)
   (Ainult kreekakeelne tekst on autentne)
   (2010/642/EL)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 22. oktoobri 2007. aasta määrust (EÜ) nr 1234/2007, millega kehtestatakse põllumajandusturgude ühine korraldus ning mis käsitleb teatavate põllumajandustoodete erisätteid (ühise turukorralduse ühtne määrus), (1) eriti selle artikli 43 punkti m koostoimes artikliga 4,
   ning arvestades järgmist:
   
               (1)
            
            
               Määruse (EÜ) nr 1234/2007 V lisa punkti B.IV alapunktis 1 on sätestatud, et tailihasisaldust hinnatakse vastavalt komisjoni kinnitatud liigitusmeetoditele; sellisteks meetoditeks võivad olla üksnes statistiliselt tõestatud hindamismeetodid, mis põhinevad searümba ühe või mitme anatoomilise osa füüsilisel mõõtmisel. Liigitusmeetodite kinnitamisel lähtutakse hinnangu vastavusest lubatud maksimaalsele statistilisele veale. Kõnealune statistiline viga on määratletud komisjoni 10. detsembri 2008. aasta määruse (EÜ) nr 1249/2008 (milles sätestatakse ühenduse looma-, sea- ja lambarümpade klassifitseerimisskaalade ning kõnealuste klassifitseerimisskaalade kohastest hindadest teatamise üksikasjalikud rakenduseeskirjad) (2) artikli 23 lõikes 3.
            
         
               (2)
            
            
               Kreeka on taotlenud komisjonilt luba eemaldatud nahaga searümpade liigitusmeetodi kasutamiseks. Kõnealune liikmesriik on esitanud määruse (EÜ) nr 1249/2008 artikli 23 lõikega 4 ette nähtud protokolli esimeses osas rümpade naha ühtlaselt eemaldamise üksikasjaliku kirjelduse ning kõnealuse protokolli teises osas selle proovidissekteerimise tulemused. Mõlemad protokollid esitati teistele liikmesriikidele põllumajandustoodete ühise turukorralduse korralduskomitees 2008., 2009. ja 2010. aastal.
            
         
               (3)
            
            
               Kõnealuse taotluse läbivaatamisel on selgunud, et asjaomase liigitusmeetodi tingimused on täidetud. Seepärast tuleks lubada Kreekal kõnealuse liigitusmeetodi kasutamine.
            
         
               (4)
            
            
               Määruse (EÜ) nr 1234/2007 V lisa punkti B.III teise lõigu kohaselt võib liikmesriikidel lubada näha ette searümpade kõnealuse punkti esimeses lõigus määratletud standardesitusviisist erinev esitusviis, muu hulgas sel juhul, kui liikmesriikide territooriumil kehtiv tavaline kaubandustava erineb kõnealusest standardesitusviisist.
            
         
               (5)
            
            
               Kreeka on komisjonile täpsustanud, et Kreeka mõne tapamaja kaubandustava kohaselt on lisaks esimeses lõigus nõutud keele, harjaste, sõrgade, suguorganite, neerurasva, neerude ja vahelihase eemaldamisele nõutud ka searümbalt naha eemaldamine. Seepärast peaks Kreekale lubama kõnealust esitusviisi, mis erineb standardesitusviisist.
            
         
               (6)
            
            
               Seadme ja liigitusmeetodi muutmine on lubatud üksnes komisjoni uue otsusega, mis võetakse vastu omandatud kogemusi silmas pidades. Sel põhjusel võidakse praegune luba tühistada.
            
         
               (7)
            
            
               Käesoleva otsusega ette nähtud meetmed on kooskõlas põllumajandusturgude ühise korralduse komitee arvamusega,
            
         ON VASTU VÕTNUD KÄEOLEVA OTSUSE:
   Artikkel 1
   Kreekas lubatakse eemaldatud nahaga searümpade liigitamiseks vastavalt määruse (EÜ) nr 1234/2007 V lisa punkti B.IV alapunktile 1 kasutada järgmist meetodit: seade nimetusega „Hennessy Grading Probe (HGP 4)” ja sellega seotud hindamismeetod, mille üksikasjad on toodud lisas.
   Artikkel 2
   Olenemata määruse (EÜ) nr 1234/2007 V lisa punkti B.III esimeses lõigus sätestatud standardesitusviisist võib Kreekas olla searümpadelt enne kaalumist ja liigitamist nahk ühtlaselt eemaldatud. Searümpade noteeringute võrreldavuse tagamiseks kohandatakse sooja rümba registreeritud massi vastavalt järgmisele valemile:
   sooja rümba mass = 1,05232 × eemaldatud nahaga rümba mass.
   Artikkel 3
   Seadme või hindamismeetodi muutmine ei ole lubatud.
   Artikkel 4
   Käesolev otsus on adresseeritud Kreeka Vabariigile.
   
      Brüssel, 25. oktoober 2010
      
         
            Komisjoni nimel
         
         
            komisjoni liige
         
         Dacian CIOLOŞ
      
   
   
      (1)  ELT L 299, 16.11.2007, lk 1.
   
      (2)  ELT L 337, 16.12.2008, lk 3.
   
      LISA
      
         KREEKAS KASUTATAV SEARÜMPADE LIIGITUSMEETOD
      
      
                  1.
               
               
                  Eemaldatud nahaga searümpade liigitamiseks kasutatakse seadet nimetusega „Hennessy Grading Probe (HGP 4)”.
               
            
                  2.
               
               
                  Seade on varustatud sondiga, mille diameeter on 5,95 millimeetrit (sondi tipus asuva tera juures 6,3 mm), milles on fotodiood (Siemens LED, tüüp LYU 260-EO) ja fotodetektor (tüüp Silonex SLCD-61N1), ning mille mõõteulatus on 0–120 millimeetrit. Mõõtmistulemused teisendatakse hinnanguliseks tailihasisalduseks HGP 4 seadme või sellega ühendatud arvuti abil.
               
            
                  3.
               
               
                  Rümba tailihasisaldus arvutatakse järgmise valemiga:
                  Ŷ = 62,400 – 0,495Χ1 – 0,559Χ2 + 0,129Χ3
                  
                  kus:
                  
                              Ŷ
                           
                           
                              =
                           
                           
                              rümba hinnanguline tailihasisaldus protsentides,
                           
                        
                              Χ1
                              
                           
                           
                              =
                           
                           
                              seljapeki (kamarata) paksus millimeetrites, mõõdetuna 8 cm rümba keskjoonest viimase roide kohalt,
                           
                        
                              Χ2
                              
                           
                           
                              =
                           
                           
                              seljapeki (kamarata) paksus millimeetrites, mõõdetuna 6 cm kaugusel rümba keskjoonest kolmanda ja neljanda viimase roide vahelt,
                           
                        
                              Χ3
                              
                           
                           
                              =
                           
                           
                              seljalihase paksus millimeetrites mõõdetuna samal ajal ja samas kohas kui X2.
                           
                        Valem kehtib 60–120 kilogrammi kaaluvate rümpade puhul.